Р Е П У Б Л И К А Б Ъ Л Г А Р И Я

**М И Н И С Т Е Р С К И С Ъ В Е Т**

**Проект!**

**ПОСТАНОВЛЕНИЕ№....**

**от 2016 г.**

**за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на транспорта, информационните технологии и съобщенията за 2016 г. и за извършване на промени на утвърдените със Закона за държавния бюджет на Република България за 2016 г. максимални размери на ангажиментите за разходи, които могат да бъдат поети през 2016 г. по бюджета на Министерството на транспорта, информационните технологии и съобщенията за 2016 г.**

**МИНИСТЕРСКИЯТ СЪВЕТ**

**ПОСТАНОВИ:**

**Чл. 1.** Одобрява вътрешнокомпенсиранипромени на утвърдените разходи по области на политики/бюджетни програми по бюджета на Министерството на транспорта, информационните технологии и съобщенията за 2016 г., както следва:

1. Увеличава утвърдените разходи по политика в областта на транспорта с 4 052 034 лв., в т.ч. увеличение по бюджетна програма „Развитие и поддръжка на транспортната инфраструктура“ с 1 673 834 лв. и увеличение по бюджетна програма „Организация, управление на транспорта, осигуряване на безопасност, сигурност и екологосъобразност“ с 2 378 200 лв.

2. Увеличава утвърдените разходи по политика в областта на съобщенията, електронното управление, информационните технологии с 2 897 000 лв., в т.ч. увеличение по бюджетна програма „Развитие на съобщенията, електронното управление и информационните технологии“ с 2 897 000 лв.

3. Намалява утвърдените разходи по бюджетна програма „Административно обслужване, медицинска и психологическа експертиза“ с 6 949 034 лв.

**Чл. 2.** Увеличава утвърдения с чл. 24, ал. 3 от Закона за държавния бюджет на Република България за 2016 г. показател по бюджета на Министерството на транспорта, информационните технологии и съобщенията за максимален размер на ангажиментите за разходи, които могат да бъдат поети през 2016 г., със сумата 4 060 000 лв.

**Чл. 3.** Министърът на транспорта, информационните технологии и съобщенията да извърши налагащите се от чл.1 и чл. 2 промени по бюджета на Министерството на транспорта, информационните технологии и съобщенията за 2016 г., като уведоми за това министъра на финансите.

**ЗАКЛЮЧИТЕЛНИ РАЗПОРЕДБИ:**

**§ 1.** Постановлението се приема на основание чл.109, ал.1 от Закона за публичните финанси и чл. 79 от Закона за държавния бюджет на Република България за 2016 г.

**§ 2.** Изпълнението на постановлението се възлага на министъра на транспорта, информационните технологии и съобщенията.

**§ 3.** Постановлението влиза в сила от деня на обнародването му в „Държавен вестник“.

**МИНИСТЪР-ПРЕДСЕДАТЕЛ:**

**(Бойко Борисов)**

**И.Д. ГЛАВЕН СЕКРЕТАР**

**НА МИНИСТЕРСКИЯ СЪВЕТ:**

**(Веселин Даков)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Главен секретар на Министерството на транспорта**,

**информационните технологии и съобщенията:** **(Иван Марков)**

**Директор на дирекция „Правна” на**

**Министерството на транспорта,**

**информационните технологии и съобщенията:**

**(Красимира Стоянова)**